**עבודה על אליהו הנביא, כתות י"א, חורף תשע"ח**

העבודה מתחלקת לשני חלקים: חלק אקדמי וחלק יצירתי.

החלק האקדמי כולל סיכום וניתוח טקסטים ומאמרים הקשורים לאחד או יותר מסיפורי אליהו, במלכים א יז, יח, יט, כא, מלכים ב א, ב. (שני הפרקים האחרונים לא נלמדו בכיתה, אבל ניתן לכתוב עליהם, אם רוצים) רשימת בסוף המסמך.

(מי שמוצא מאמר שאינו ברשימה ורוצה להתייחס אליו, מוזמן להתייעץ עם המורה. **אין לכתוב על מאמר שאינו ברשימה ללא אישור!**)

החלק היצירתי כולל הכנת מיני עיתון, שיכלול לפחות **ארבעה** מהנושאים הבאים, לפי ההנחיות:

**נושא אחד לפחות** משלושת הנושאים: דת ומדינה, פוליטיקת חוץ ודיפלומטיה, כלכלה וחברה. פה צריך לכתוב מאמר רציני, כמו מאמר מערכת בעיתון.

עוד נושאים אפשריים לבחירה: רכילות, (אפשר תמונת פפראצי, עם כיתוב). אוכל, אופנה, אדריכלות, "סטריפ" קריקטורות, מוזיקה, פרסומות, מדור אישי, חשיפה, תחבורה, בריאות, וכל מה שיעלה על דעתכם. (מי שרוצה להוסיף נושא, מוזמן גם הוא להתייעץ עם המורה). פה אפשר להתייחס בהומור ולהפעיל דמיון, אבל בהתייחס למה שהיה באמת (לדוגמה, פרסומת לאייפון החדש לא, ליונת דואר כן. זוכרים ב"זוהי סדום" את זה שמבטיח שהחומר המסוים "יכניס אותך לספרים"?)

מותר להתייחס גם לאירועים שאינם בפרקים עליהם נכתבו המאמרים, כל עוד הם מתאימים לתקופה ולדמויות.

הכיתות תתחלקנה לצוותים של ארבעה.

בהתחלה עובדים בזוגות. כל זוג בוחר את אחד מהסיפורים על אליהו, וכותב במילים שלו את השתלשלות העניינים בסיפור. בכתיבה יש להתייחס למעשיו ולאפיו של אליהו, כפי שעולים מהסיפור, וגם לרקע הפוליטי- דתי- ריאלי של ההתרחשויות.

אחר כך בוחר כל זוג מאמר, מסכם אותו (עמוד אחד בערך), וכותב לאילו עניינים בסיפור מתייחס המאמר, ומה הוא מוסיף, או מעמיק, או מרחיב, על הבנת הדמויות או הסיטואציות שבסיפור. יש להתייחס לפחות לשני עניינים שונים.

מותר לבחור שני מאמרים על אותו פרק, או סיפור, ומותר לבחור מאמרים על פרקים או סיפורים שונים.

אחר כך מצטרפים לרביעיה.

כל הצוות מתכנס יחד כדי לעבוד על החלק היצירתי. אפשר שכל אחד ייקח נושא לכתוב עליו, ואפשר שכולם, או חלקם, יכתבו יחד על חלק או כל הנושאים. מי שאחראי, או אחראים על כל חלק, צריכים לחתום עליה.

בסוף העבודה יש לכתוב רפלקציה אישית, הכוללת חלק על תהליך העבודה (התמודדות עם מאמר אקדמי, עבודה בצוות, הכרח ליצור), חלק על שינוי תובנה בקשר לחומר הנלמד ועל היחס לדמות, או לדמויות, עליהן למדתם, וחלק על היצירה: מה הקשר בין הכתוב בתנ"ך למה שכתבתם בעיתון, איך הגעתם לרעיון, האם הלכתם בעקבות הכתוב או חידשתם ושיניתם, ומדוע.

כלומר, העבודה תיראה כך:

שער, ובו כותרת עם שם העבודה, שמות הכותבים, למי מוגשת העבודה, שם הכיתה, תאריך הגשה. אפשר להוסיף גם איור או קישוט אחר.

מבוא, בו תכתבו על אילו נושאים בחרתם לכתוב (לכן, כמה שזה מוזר, את המבוא כותבים בסוף, אחרי שכל העבודה מוכנה. אבל מדפיסים אותו כמובן בתחילתה.)

פרק א – ובו שני חלקים, כל חלק מסכם מאמר ומביא את התובנה ממנו. יש לציין מי האחראים על כל מאמר.

פרק ב – העיתון. פה יופיעו הטקסטים והתמונות, עם כותרות כנדרש. כדאי לתת לו גם שם מתאים. יש לציין מי האחראים על כל חלק ממנו.

סיכום, ובו רפלקציות אישיות של כל אחד מחברי הצוות. הוא נכתב אחרי סיום העבודה כולה

העבודה תיגש מודפסת, בתוך שמר-דף אחד (לא צריך לשים כל דף בשמר-דף נפרד!!!)

בפונט דיוויד או אריאל גודל 12, רווח 1.5

**רשימת מקורות אפשריים למאמרים לעבודה:**

מאמרים דידקטיים על פרקים, יז, יח, יט, כא במלכים א

מאמרים נוספים על הפרקים הללו (לא סרטונים, או שירים. רק מאמרים!!!!)

מאמריו של אלחנן סמט בקישור שבדף, נמצאים גם בקישור השני

הרצאה של זקוביץ ושנאן על דמותו של אליהו

<http://cms.education.gov.il/EducationCMS/Units/Tochniyot_Limudim/MikraMam/MaamarimHaashara/HistoryografiaNevua.htm>

מאמרים, החל מ מלכים א ט"ז ועד מלכים ב ב

<http://www.daat.ac.il/he-il/tanach/iyunim/neviim/rishonim/melahim>

הרצאות, הקשורות בפרקים של העבודה

(יש ללחוץ על הכפתור המתאים, "מאמרים" או "שיעורים")

<http://www.hatanakh.com/search?type=&terms=%D7%90%D7%9C%D7%99%D7%94%D7%95&op=&form_build_id=form-HIUsMxRyFN98DkJMCFOV0Ca-j5s5HQnMi7lPY1hMZV0&form_id=mx_herzog_search_form>

אצל המורים יהיו מאמרים מודפסים שאינם מופיעים באינטרנט בגלל זכויות יוצרים, אפשר לבקש לצלם אותם ולהשתמש בהם.